Jozef Beňovský

PhDr. Jozef Beňovský (* 12. január 1949, Mošovce) je slovenský scenárista, redaktor a literárny vedec.https://www.nocka.sk/hviezdoslavov-kubin/medailony/jozef-benovsky-medailon/ Národné Osvetové Centrum – Jozef Beňovský

 Životopis 
Po štúdiách v Mošovciach a maturite v Turčianskych Tepliciach študoval slovenský a nemecký jazyk na Pedagogickej fakulte v Banskej Bystrici. Na Univerzite J. E. Purkyně v Brne následne vyštudoval aj muzeológiu. Rigoróznu prácu na tému Ladislav Novomeský 1904 –1974 – 2005 (K problematike šírenia a nových interpretácií osobnosti a diela Ladislava Novomeského) obhájil v roku 2005.https://www.spolok-slovenskych-spisovatelov.sk/products/benovsky-jozef Spolok slovenských spisovateľov – Jozef Beňovský

Po štúdiách pôsobil v Matici slovenskej v Martine. V 90. rokoch sa stal riaditeľom Slovenského národného literárneho múzea. Písal scenáre k filmom podľa literárnych diel, zostavil viaceré katalógy k výstavám. Je členom Spolku slovenských spisovateľov.

 Dielo 

 Filmografia 
 Katera (1981)
 Starý včelár (1981)
 Stávka s čertom (1987)https://www.csfd.sk/tvorca/199104-jozef-benovsky/biografia/ ČSFD – Jozef Beňovský
 Matilda (1998)

 Literárna tvorba 
 Imrich Sedlák: výberová personálna bibliografia. [spolupracovali Anna Ďurdíková, Iveta Gallová]. 1. vyd. 40 s. Banská Bystrica: Filozofická fakulta UMB, 2002; 1993.
 Mošovce v premenách času. [monografia o histórii a kultúre rodnej obce]. 1. vyd.  304 s. Martin: Osveta , 1984.
 Národný umelec Ján Kostra. [bibliofília]. Martin: Matica slovenská, 1981.

 Referencie 

 Externé odkazy 
 https://www.spolok-slovenskych-spisovatelov.sk/products/benovsky-jozef/

Kategória:Slovenskí scenáristi
Kategória:Slovenskí literárni vedci
Kategória:Riaditelia múzeí na Slovensku
Kategória:Pracovníci Matice slovenskej
Kategória:Absolventi Masarykovej univerzity
Kategória:Osobnosti z Mošoviec
Kategória:Absolventi Pedagogickej fakulty Univerzity Mateja Bela v Banskej Bystrici
Kategória:Členovia Spolku slovenských spisovateľov